PATVIRTINTA

Anykščių švietimo pagalbos tarnybos direktoriaus

2021 m. sausio 4 d. įsakymu Nr. V-3

**RESPUBLIKINIS PRIEŠMOKYKLINIO AMŽIAUS UGDYTINIŲ IR 1-4 KLASIŲ MOKINIŲ, TURINČIŲ SPECIALIŲJŲ UGDYMOSI POREIKIŲ,**

**KALBOS UGDYMO PROJEKTAS „ĮDOMIAUSIA ŽIEMOS PASAKA“**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinio priešmokyklinio amžiaus ugdytinių ir 1-4 klasių mokinių, turinčių specialiųjų ugdymosi poreikių, kalbos ugydymo projekto „Įdomiausia žiemos pasaka“ (toliau – projekto) nuostatai reglamentuoja projekto tikslą ir uždavinius, dalyvius, projekto organizavimo tvarką ir trukmę, reikalavimus kūrybiniams darbams, parodos organizavimo ir darbų vertinimo tvarką.
2. Projekto organizatoriai: Anykščių švietimo pagalbos tarnyba, Anykščių r. Svėdasų Juozo Tumo-Vaižganto gimnazija, Anykščių lopšelis-darželis „Žilvitis“.
3. Informacija apie projektą skelbiama Anykščių švietimo pagalbos tarnybos internetinėje svetainėje [www.anyksciuspt.lt](http://www.anyksciuspt.lt), Anykščių lopšelio-darželio „Žilvitis“ internetinėje svetainėje [www.zilvitis.anyksciai.lm.lt](http://www.zilvitis.anyksciai.lm.lt), Anykščių rajono Svėdasų Juozo Tumo-Vaižganto gimnazijos internetinėje svetainėje [www.svedasai.anyksciai.lm.lt](http://www.svedasai.anyksciai.lm.lt).

**II SKYRIUS**

**TIKSLAS IR UŽDAVINIAI**

1. **Projekto tikslas** – ugdyti vaikų, turinčių specialiųjų ugdymosi poreikių, komunikavimo ir kūrybiškumo kompetencijas, atliekant perskaitytų/išklausytų žiemos pasakų analizę.
2. **Projekto uždaviniai**:
   1. plėtoti mokytojų ir švietimo pagalbos specialistų bendradarbiavimą, dalijimąsi gerąja darbo patirtimi, ugdant specialiųjų poreikių vaikus.
   2. Ugdyti regimąjį ir girdimąjį suvokimą, plėtoti žodyną ir rišliąją kalbą.
   3. Lavinti pažintinius procesus.
   4. Atskleisti vaikų meninius gebėjimus, panaudojant įvairias dailės technikas, nupiešti perskaitytos/klausytos įdomiausios žiemos pasakos piešinį.

**III SKYRIUS**

**DALYVIAI**

1. Projekte kviečiami dalyvauti priešmokyklinio amžiaus ugdytiniai ir 1-4 klasių mokiniai, turintys nedidelių ar vidutinių specialiųjų ugdymosi poreikių.
2. Ugdytinius projektui ruošia mokytojai, švietimo pagalbos specialistai.

**IV SKYRIUS**

**PROJEKTO ORGANIZAVIMO TVARKA IR TRUKMĖ**

1. Projekto trukmė – nuo **2021 m. sausio 4 d.** iki **2021 m. kovo 5 d.**
2. Projekto organizavimas:
3. mokytojai, švietimo pagalbos specialistai parenka pasakų apie žiemą ir kartu su vaikais/mokiniais jas skaito arba klausosi audio įrašų.
4. pasirinktą įdomiausią žiemos pasaką aptaria, analizuoja, moko vaikus žodžiu nuosekliai atkurti įvykių seką, apibūdinti veikėjus.
5. įdomiausios pasakos apie žiemą piešinį vaikai/mokiniai, pasirinktomis dailės priemonėmis bei technika, nupiešia A4 formato lape.

**V SKYRIUS**

**REIKALAVIMAI KŪRYBINIAM DARBUI**

1. Įdomiausios žiemos pasakos piešinys pateikiamas A4 formato lape įvairiomis dailės priemonėmis bei technika.
2. Skenuotą piešinį atsiųsti nurodytu adresu.
3. Dalyvaujantys mokytojai, švietimo pagalbos specialistai užpildo dalyvio anketą (priedas Nr.1).
4. Skenuotus kūrybinius darbus ir „Word“ formatu užpildytą dalyvio anketą (1 priedas) pateikti iki **2021 m. kovo 5 d.** el.p. [logopede.zilvitis@gmail.com](mailto:logopede.zilvitis@gmail.com)
5. Įstaiga gali atsiųsti ne daugiau 3 darbų.

**VI SKYRIUS**

**PARODOS ORGANIZAVIMO TVARKA**

1. Parodai pateikiami estetiški, tvarkingi ir reikalavimus atitinkantys darbai.
2. Darbai bus eksponuojami virtualioje *www.emaze.com* aplinkoje **nuo 2021 m. kovo 29 d. iki 2021 m. balandžio 30 d.**
3. Informacija apie projektą teikiama el.p. [raimondak2@gmail.com](mailto:raimondak2@gmail.com), Raimonda Kirvėlienė, [logopede.zilvitis@gmail.com](mailto:logopede.zilvitis@gmail.com), Viktorija Jurkėnaitė.

**VII SKYRIUS**

**PROJEKTINIŲ DARBŲ VERTINIMO TVARKA**

1. Vertinimo kriterijai:
2. kūrybiškiausiai atliktas darbas.
3. originaliausiai atliktas darbas.
4. estetiškiausiai atliktas darbas.
5. Komisija pasilieka teisę skirti papildomas nominacijas.

23. Projektiniai darbai vertinami atsižvelgiant į vaikų/mokinių amžiaus grupes, klases.

24. Iš kiekvienos amžiaus grupės atrenkama po 3 geriausius darbus, atitinkančius vertinimo kriterijus.

**VIII SKYRIUS**

**PROJEKTINIŲ DARBŲ VERTINIMO KOMISIJA**

1. Projektinių darbų vertinimo komisija sudaroma iš projektą organizuojančių įstaigų vadovų, mokytojų ir švietimo pagalbos specialistų.

**IX SKYRIUS**

**BAIGIAMOSIOS NUOSTATOS**

1. Projekto organizatoriai pasilieka teisę gautą projekto medžiagą publikuoti savo įstaigų ir švietimo naujienų svetainėse. Pateikdamas darbus, autorius tampa jos dalyviu bei sutinka, kad darbai, autorių asmens duomenys (vardas, amžius, klasė, įstaigos pavadinimas) būtų naudojami viešinimui.
2. Geriausiai komisijos įvertinti dalyviai bus apdovanoti Anykščių švietimo pagalbos tarnybos diplomais.
3. Mokytojams/švietimo pagalbos specialistams, dalyvavusiems projekte, bus išduodamos Anykščių švietimo pagalbos tarnybos pažymos už metodinę veiklą ir išsiųstos nurodytu el. paštu.

Nuostatus parengė ir projektą koordinuoja Anykščių r. Svėdasų Juozo Tumo-Vaižganto gimnazijos logopedė ekspertė Raimonda Kirvėlienė, Anykščių lopšelio-darželio „Žilvitis“ vyresnioji logopedė Viktorija Jurkėnaitė.

Respublikinio kalbos ugdymo projekto

„Įdomiausia žiemos pasaka“ nuostatų

1 priedas

**RESPUBLIKINIO PRIEŠMOKYKLINIO AMŽIAUS UGDYTINIŲ IR 1-4 KLASIŲ MOKINIŲ, TURINČIŲ SPECIALIŲJŲ UGDYMOSI POREIKIŲ, KALBOS UGDYMO PROJEKTO „ĮDOMIAUSIA ŽIEMOS PASAKA“**

**DALYVIO ANKETA**

|  |  |
| --- | --- |
| **Įstaigos pavadinimas** |  |
| **Mokytojo/švietimo pagalbos specialisto vardas, pavardė, pareigos** |  |
| **1. Dalyvaujančio vaiko vardas, pavardė, klasė, amžius, pasakos pavadinimas.** |  |
| 1. **Dalyvaujančio vaiko vardas, pavardė, klasė, amžius, pasakos pavadinimas** |  |
| 1. **Dalyvaujančio vaiko vardas, pavardė, klasė, amžius, pasakos pavadinimas.** |  |
| **Kontaktinis telefonas, el.paštas** |  |